ສະຫະລັດ​ປະກາດ ​ໃຫ້ກຸ່ມ​ກະ​ບົດຊີ​ເຣຍ Jabhat al-Nusra ​ເປັນກຸ່ມ​ກໍ່​ການ​ຮ້າຍ (ສະໄລດ໌)​ ​
​ສະຫະລັດ​ວ່າ ກຸ່ມ Jabhat al-Nusra ບໍ່ໄດ້ເປັນພຽງສາກ​ບັງ​ໜ້າ​ ໃຫ້ກຸ່ມ​ກໍ່​ການ​ຮ້າຍ al-Qaida ເທົ່ານັ້ນ.
ສະຫະລັດໄດ້ປະກາດ ໃຫ້ກຸ່ມກະບົດຊີເຣຍກຸ່ມນຶ່ງ ເປັນອົງການ ກໍ່ການຮ້າຍ ໃນຂະນະທີ່ບັນດາອໍານາດຕາເວັນຕົກ ພາກັນຊຸກຍູ້ ເພື່ອປຸກລະດົມການສະໜັບສະໜຸນຈາກນາໆປະເທດ ສໍາລັບ ກຸ່ມປະສົມໃໝ່ຂອງຝ່າຍຄ້ານໃນຊີເຣຍ ກະຊວງການຕ່າງປະເທດຂອງສະຫະລັດຍັງບໍ່ທັນໄດ້ປະກາດ ຢ່າງເປັນທາງການເທື່ອ ໃນການລະບຸໃຫ້ກຸ່ມກະບົດຊີເຣຍ Jabhat al-Nusra ເປັນກຸ່ມກໍ່ການຮ້າຍນັ້ນ ແຕ່ເອກະສານ ຂອງລັດຖະບານສະບັບນຶ່ງ ທີ່ມີກໍານົດຈະພິມເຜີຍແຜ່ໃນວັນ ອັງຄານມື້ນີ້ ບົ່ງຊື່ກຸ່ມດັ່ງກ່າວວ່າ ເປັນໂຕແທນຂອງກຸ່ມກໍ່ການ ຮ້າຍ al-Qaida ໃນອີຣັກ ໃນກອງປະຊຸມຖະແຫຼງຂ່າວປະຈໍາວັນໃນວັນຈັນວານນີ້ ທ່ານ ນາງ Victoria Nuland ໂຄສົກກະຊວງການຕ່າງປະເທດຂອງສະຫະລັດກ່າວວ່າ ສະຫະ ລັດໄດ້ມີຄວາມເປັນຫ່ວງມາກ່ອນແລ້ວວ່າ ກຸ່ມ Jabhat al-Nusra ນັ້ນ ແມ່ນເປັນຫຼາຍກວ່າ ສາກບັງໜ້າ ຂອງກຸ່ມກໍ່ການຮ້າຍ al-Qaida ທີ່ໄດ້ປະຕິບັດການແຜ່ລາມເຂົ້າໄປຮອດ ປະເທດເພື່ອນບ້ານ ຊີເຣຍ ການລະບຸກຸ່ມໃດນຶ່ງວ່າເປັນອົງການກໍ່ການຮ້າຍນັ້ນ ແມ່ນເປັນການຫ້າມປະຊາຊົນອາເມຣິ ກັນ ທໍາທຸລະກິດກັບກຸ່ມດັ່ງກ່າວ ກຸ່ມ Jabhat al-Nusra ໄດ້ອ້າງເອົາຄວາມຮັບຜິດຊອບສໍາລັບການວາງລະເບີດສະລະຊີບ ຫລາຍບັ້ນ ໃນຊີເຣຍ ເຈົ້າໜ້າທີ່ຈາກ ສະຫະພາບຢູໂຣບແລະສະຫະລັດ ຈະພົບປະກັນໃນວັນພຸດມື້ອື່ນນີ້ ຢູ່ປະເທດ Morocco ເພື່ອຮ່ວມກອງປະຊຸມຂອງກຸ່ມທີ່ເອີ້ນວ່າ ເພື່ອນມິດຂອງຊີເຣຍ ທີ່ມີຈຸດປະສົງເພື່ອສະໜັບສະໜູນ ກຸ່ມກະບົດທີ່ຕໍ່ຕ້ານປະທານາທິບໍດີ Bashar al-Assad